cyanic-selkie/wikianc huggingface dataset:
גשר עד הלום
גאוגרפיה
אזור גשר עד הלום במישור החוף, במרחב הגאוגרפי הידוע במחקר כמישור חוף יהודה, או "מישור חוף פלשת", המשתרע בין נחל שקמה בדרום עד לנחל ירקון בצפון. רוחבו המרבי של מישור פלשת בדרום הוא כ-27 קילומטרים, ובצפון מגיע רוחבו לכ-15 קילומטרים. המאפיין הבולט של מישור החוף של ארץ ישראל הוא רצועת החולות שלאורך חוף הים, שרוחבה המרבי בסמוך לראשון לציון, הוא כשבעה קילומטרים. מאפיין נוסף של מישור פלשת הם רכסי הכורכר הערוכים במערך קווי, זאת בשל תהליכים גאומורפולוגיים שונים. נחלים הזורמים דרך הרכס, כמו נחל לכיש, יוצרים נוף שטוח מזרחית לרכסי הכורכר. ריכוז גדול יחסית של ערוצי נחלים קטנים, כמו באזור אשדוד הופך את רכס הכורכר לגבעות.
מתיאס לאורידסן
מתיאס לאורידסן (באנגלית: Mathias Lauridsen; נולד ב-13 בינואר 1984) הוא דוגמן דני. הוא זכה להצלחה בינלאומית כאשר הופיע בקמפיין הבכורה של "מארק" מאת מארק ג'ייקובס בניו יורק ומיו מיו בפריז, לקולקציות האביב של שנת 2004. עבודתו עם מותגי אופנה בינלאומיים ואתרים גדולים ביססה את מעמדו כדוגמן-על.
קריירת דוגמנות
לאורידסן התגלה בשנת 2003 וכעת הוא חתום בפורד מודלס בפריז, IMG בניו יורק ובסקופ בקופנהגן. הוא נחשב לאחד מהדוגמנים המצליחים והמובילים בכל הזמנים, ובמהלך הקריירה שלו חתם על חוזים רבים, עם מותגי אופנה שונים כמו גוצ'י. במרוצת השנים שיתף פעולה עם חברות וגופים כדוגמת הרמס, ג'ון גליאנו וגם ולנטינו.
ג'ושוע קושנר
קורות חיים
באביב של שנתו הראשונה בלימודים, יחד עם שני סטודנטים אחרים הוא גייס כ-10,000 דולרים, על מנת להקים רשת חברתית בשם "וסטו", הרשת החברתית שלו הצליחה מאוד באמריקה הלטינית בהתאם לתחזיותיו של קושנר.
תהילים מ'
במוזיקה החסידית
אתה השם - אייזיק האניג בלחן של האדמו"ר מפיטסבורג, עיבוד של מונה רוזנבלום באלבום אמת ניגוני חסידי פיטסבורג 11.
עשב לימון
מאפיינים
הצמח מתנשא לגובה של 1–2 מטר. חלקו התחתון של הגבעול מעובה ודומה לבצל ירוק, והעלים משוננים ומחודדים בקצותיהם וטעמם דומה ללימון. זהו צמח שקל לגדלו: הוא גדל כמעט בכל סוג של אדמה וזקוק לחשיפה רבה לאור שמש והשקיה תכופה. ריבויו נעשה על ידי חלוקת גוף הצמח והפרדת שורשיו.
בורמזית
בורמזית (בבורמזית: မြန်မာဘာသာ) היא השפה הרשמית במיאנמר. לפי ההערכות נכון ל-2007 בעולם היו כ-33 מיליון דוברי בורמזית כשפת אם, ובסביבות 10 מיליון דוברי בורמזית כשפה שנייה.
שלום צבי דוידוביץ
הרב ד"ר שלום צבי (הארי) דוידוביץ (באנגלית: Harry (Hirsh Zvi) Solomon ‪Davidowitz‬, בהמשך גם Davidovich; כ"ד בכסלו תרמ"ח, 10 בדצמבר 1887 – ג' בטבת תשל"ד, 28 בדצמבר 1973) היה רב קונסרבטיבי אמריקאי, רב צבאי בצבא האמריקאי, דוקטור למדעי הרוח, מנהל מפעל בישראל ומתרגם פורה של מחזות ויליאם שייקספיר. חתן פרס טשרניחובסקי לתרגומי מופת בספרות יפה לשנת תש"ג-1943. בשנת 1948 היה מעורב בכתיבת הגרסה הראשונה של מגילת העצמאות של מדינת ישראל.
ביוגרפיה
בקיץ 1929 נבחר להחליף את הרב סולומון גולדמן כרב קהילת "אנשי אמת" (Anshe Emeth – Beth Tefilo; ) בעיר קליבלנד שבאוהיו. הוא כיהן בתפקיד המטיף הראשון במרכז היהודי בעיר.
דוידוביץ היה חבר כנסת הרבנים (RA) וחבר קבוע בוועדה לדין תורה והלכות (Committee on Jewish Law and Standards; ) של כנסת הרבנים למן הוועדה המייסדת שלה ב-1927. כן כיהן כגזבר פדרציית הרווחה היהודית (Jewish Welfare Federation), כחבר המועצה של ברית החינוך (Educational Alliance), היה חבר הסגל ומועצת המנהלים של המכללה למדעי היהדות של קליבלנד (Cleveland College of Jewish Studies), פעיל בציוני קליבלנד וחבר המועדון העירוני של קליבלנד.
שלום צבי דוידוביץ נפטר בדצמבר 1973. נקבר בבית העלמין הדרום בחולון. אלמנתו אידה נפטרה בקיץ 1990 ונטמנה לצדו.
אמגרנד GE
הדגם ההברידי הוצג באפריל 2018.
קניון מרטין הבן
קניון לי מרטין הבן (באנגלית: .Kenyon Lee Martin Jr; נולד ב-6 בינואר 2001) הוא כדורסלן אמריקאי, שמשחק בקבוצת יוסטון רוקטס מליגת ה-NBA, בעמדת הסמול פורוורד. בנו של כדורסלן העבר קניון מרטין.
חיפזון
במקרא
ההגדה של פסח מרחיבה בתיאור החיפזון:.
סינסינטי
סינסינטי (באנגלית: Cincinnati) היא עיר בדרום-מערב מדינת אוהיו שבארצות הברית והיא העיר השלישית בגודלה באוהיו, עם כ-309,317 תושבים (2020). העיר סינסינטי-רבתי חוצה את גבולותיה החוקיים של העיר ושל מדינת אוהיו, לתוך מדינות אינדיאנה וקנטקי השכנות, ומתגוררים בה כ־2 מיליון איש.
היסטוריה
סינסינטי הוקמה בשנת 1788 על ידי ג'ון קליבס סימס. שמה הראשון היה לוזאנטיוויל, ומקורו היה בארבעה מונחים, אשר נובעים מארבע שפות שונות, ומשמעותם "העיר אשר שוכנת ממול לפתחו של הנהר ליקינג". ב־1790 שונה השם ל"סינסינטי" על ידי מושל הטריטוריה הצפון-מערבית, ארתור סינקלייר. לוקיוס קווינקטיוס קינקינטוס (בלטינית: Cincinnatus, באנגלית סינסינטוס) היה מצביא רומאי שפרש לאחר כהונתו כדי לעבד את חוותו, והשם היה מחווה לג'ורג' וושינגטון. עד היום מתגוררים בסינסינטי מספר רב של צאצאי חיילי המהפכה האמריקאית, שקיבלו אדמות לאחר המלחמה.
יהודים בסינסינטי
יהודים החלו להגיע בהמוניהם בשנים 1840–1870, לאור הפיתוח הכלכלי באזור. הגל הראשון של מהגרים יהודיים לעיר התרחש, עם זאת, עוד קודם לכן. היהודי הראשון שהתיישב בסינסינטי היה ג'וזף ג'ונאס, יהודי אנגלי מאקסטר, שהגיע לעיר ב-1817. ב-1819 הצטרפו אליו שלושה יהודים אנגלים אחרים. ב-1821 נולד הילד היהודי הראשון בסינסינטי (וב-1824 נערכה החתונה הראשונה). ב-1821 נערכה גם ההלוויה הראשונה, והמנוח (יהודי אשר התגורר בעיר לפני הגעת ג'ונאס אך הסתיר יהדותו מן הסביבה וחי את חייו כנוצרי) נקבר בחלקה קטנה שנקנתה על ידי הקהילה, שהפכה אחר-כך לבית הקברות היהודי הישן של סינסינטי. ב-1830 הכירה האספה הכללית של מדינת אוהיו בקהילה היהודית בעיר באופן רשמי. ב-1836 נחנך בית הכנסת הראשון בעיר.
סעד א-דין אל-עות'מאני
ביוגרפיה
ב-17 במרץ 2017 מונה אל עות'מאני לראש הממשלה ה-16 של מרוקו על ידי המלך מוחמד השישי. לאחר מפלת המפלגה האסלאמיסטית בבחירות, אל-עות'מאני סיים את תפקידו ב-7 באוקטובר 2021.
מכשיר קשר מק. 8 (מזוודה)
מלחמת העצמאות
ביישובים רבים מילא המכשיר תפקיד בעל ערך רב. היו מקרים של תקלות תפעול שהתפרסמו ברבים. כך למשל בקרב על ניצנים חלה תקלה טכנית שגרמה להפסקת הקשר בין הקיבוץ המותקף על ידי הצבא המצרי ובין מפקדת גדוד 53 של גבעתי. לעומת זאת פעל המכשיר ביד מרדכי במשך 3 ימים ברציפות עד לשלב בו לא היה ניתן יותר להפעילו עקב חוסר אפשרות לטעון את המצברים לאחר שמערכת החשמל הכללית נפגעה. בשלב הזה עברו לתקשורת באמצעות פנס ואיתות מורס ממגדל המים שניתן היה לראותו במפקדת חטיבת הנגב בניר עם. כאשר התברר שהתגבורת שנשלחה לעזרת הקיבוץ, לא מצליחה לעבור את הכיתור המצרי, הוחלט על נסיגה. צוות אנשי הקשר לקחו איתם את המכשיר ובהמשך מסרו אותו לקצין הקשר של חטיבת הנגב. לאחר הנסיגה התעקשו מפקדי חטיבת הנגב לקבל מחברי הקיבוץ את הנשק ושאר הציוד המלחמתי. היות שהנשק היה פרטי שנרכש בכספי הקיבוץ, התעקשו מפקדי הקיבוץ לקבל מסמך המעיד על מסירת הנשק. התעודה לא נמסרה מעולם אולם האלחוטן שבתאי ויינר התעקש לקבל קבלה עבור מסירת המכשיר ואמנם קיבל אותה כעבור ארבעה חדשים ! (ראו מסמך מצורף משמאל למטה).
ניקיטה סטאסישין
כיהן כממלא מקום שר הבינוי והשיכון של רוסיה, מ-1 במאי עד 26 במאי 2020, לאחר שנודע כי השר ולדימיר יאקושב נדבק בנגיף COVID-19 והוכנס לאשפוז, בשל כך מונה סטאסישין למלא את מקומו, זאת לאחר שיום קודם ראש ממשלת רוסיה מיכאיל מישוסטין הוכנס לבידוד ומונה לו ממלא מקום.
עפיין
עַפְיָן או אַנְשׁוֹבִי (שם מדעי: Engraulis) הוא סוג של דג במשפחת העפייניים.
סינתיה לנון
הנישואים לג'ון לנון
ב-1968 גילתה סינתיה כי לנון מנהל כבר זמן מה קשר מכתבים עם יוקו אונו, וכשהתעמתה איתו לגביה, הוא הכחיש וטען שהיא "אמנית משוגעת שמחפשת ספונסר". בפברואר אותה שנה טסו חברי הביטלס ובני זוגם להודו, שם נפגשו עם המהרישי. במשך השבועיים ששהו באשראם, לנון ביקש לישון בחדר נפרד, בטענה כי הוא יכול להתרכז במדיטציה רק כשהוא בגפו. הוא המשיך בקשר עם אונו דרך משרד הדואר המקומי, שם ביקר בתדירות יומית. באחד הערבים לאחר שובם מהודו ולאחר ששתה לשוכרה, ג'ון התוודה בפני סינתיה כי בגד בה במהלך נישואיהם. הוא סיפר בפירוט על קשריו עם מעריצות, מכרות (ביניהן ג'ואן באאז) ואלפי נשים, לטענתו, מכל העולם. שבועיים לאחר מכן, במאי 1968, הציע לנון לסינתיה לצאת לחופשה ביוון עם חברים, מאחר שהוא עסוק בהקלטות האלבום הלבן. היא הסכימה אך שבה לביתם מוקדם מהצפוי, ומצאה את ג'ון ויוקו אונו במצב אינטימי. היא עזבה את ביתם נסערת ונסעה לביתם של חברים קרובים. עם שובה למחרת, התנהג לנון בקור רוח והצהיר על אהבתו אליה ואל בנם. זמן קצר לאחר מכן טס לנון עם להקת הביטלס לניו יורק, ואילו סינתיה טסה לאיטליה עם אמה, שם נתבשרה על ידי חבר קרוב כי ג'ון מתכוון להגיש תביעה לגירושים ולבקש משמורת על בנם ג'וליאן. היא שבה לביתם בוייברידג', בעוד ג'ון ויוקו התגוררו בביתו של רינגו סטאר. הזוג נפגש פעם נוספת ואחרונה בביתם, פגישה בה ג'ון האשים את סינתיה בבגידה בעת שהותם בהודו. מאוחר יותר באותה השנה ביקר מקרטני את סינתיה וג'וליאן. הוא כתב בעקבות זאת את השיר "היי ג'וד", שנועד לעזור לג'וליאן להתמודד עם הגירושים של הוריו.
אל-איתיחאד (כדורגל)
היסטוריה
אל-איתיחאד נחשב לאחד המועדונים האסייתיים המצליחים ביותר ברמה המקומית והיבשתית, ובאמתחתו שתי זכיות רצופות בליגת האלופות האסייתית (אחת משלוש הקבוצות האסיאתיות היחידות שהשיגו זאת) גביע אסיה למחזיקות גביע פעם אחת, ליגת האלופות של המפרץ ותואר ליגת האלופות הערבית לפחות פעם אחת. ברמה מקומית, אל-איתיחאד הוא גם המועדון השני המצליח ביותר בסעודיה, לאחר שזכה בתשע אליפויות ליגה, חמש תוארי גביע המלך, שמונה תוארי גביע יורש העצר, שלושה תוארי גביע הפדרציה הסעודית וסופר קאפ סעודי.
הצלה אבולוציונית
מסגרת תאורטית
בסביבה המשתנה באופן רציף, ההצלה האבולוציונית צפויה לייצר השהיה של הופעת התכונות המתאימות לשינויים לאחר השינויים עצמם, כאשר קצב השינוי וקצב האבולוציה זהים.
קרל טימולאון פון נף
ביוגרפיה
הדיוקן התקבל היטב כאשר מכאן ואילך נקשר לבית המלוכה, ועשה קריירה כאמן הפועל למען המעמדות הגבוהים בחברה. הוא קיבל עבודות יוקרתיות בסנט פטרבורג ומחוצה לה. כהוקרה על פועלו, במיוחד על תרומה לקישוט האמנותי של כמה כנסיות, הוא זכה בנדיבות בהכרה רשמית. בנוסף, הוא הפך לאחד מיועציו הקרובים ביותר של הקיסר בשאלות הקשורות לאמנות. בשנת 1846 הוא מונה לחבר כבוד באקדמיה של פירנצה ולאחר שסיים את עיטור חלקים מהאיקונוסטאזיס של קתדרלת סנט אייזק בסנט פטרסבורג, היה מועמד להיות חבר באקדמיה הקיסרית הרוסית לאמנויות. בעקבות הצלחותיו הרבות הוא בנה בית אחוזה איטלקי כדי לשכן את אוסף האמנות האישי שלו באסטוניה.
קהילת יהודי אקל
גורל יהודי הקהילה בשואה
בשנת 1939 החל דיון בנושא "חוק היהודים". "חוק היהודים" עסק בקביעת מחייתם וחייהם של היהודים. דוגמה לסעיף מתוך החוק: יהודי לא יוכל להיכנס לחוזה שכירות. היו מתנגדים בקרב האוכלוסייה הלא-יהודית להעברת החוק בטענה שזה יכול לגרום להתמוטטות המסחר והתעשייה.
בשנת 1944 נשלחו כל בני הקהילה למחנה ההשמדה אושוויץ.
טל משקיף
ביוגרפיה
טל משקיף גדל בחיפה. הוא למד בתיכון עירוני ה' בחיפה והתאמן בקבוצת השחייה של מכבי חיפה בהדרכת עדי ולפמן.
1986
באליפות ישראל בשחייה שנערכה בווינגייט באוגוסט אותה שנה זכה משקיף בשתי מדליות ארד, במשחה ל-100 מטר גב בתוצאה של 1:02.69 דקות, אחרי, זוהר גלילי שקבע שיא ישראלי חדש של 1:00.75 דקות וערן גרומי (1:01.91 דקות). גלילי, שיפר את שיאו של גרומי בן ה-4 חודשים (1:00.93 דקות) ובמשחה ל-200 מטר גב בתוצאה של 2:17.18 דקות, אחרי גרומי (2:12.08 דקות) וגלילי (2:13.16 דקות).
מגפת הקורונה בלטביה
התפשטות המגפה
ב-31 בינואר עדכן משרד החוץ של לטביה את אזהרות המסע ליעדי העולם וקרא לנוסעים שלא לנסוע לחוביי ולשקול את הצורך לנסוע לסין באופן כללי. כמו כן, המליץ משרד החוץ לכל מי שחוזר מסין וחווה תסמינים של נגיף הקורונה לפנות לייעוץ רפואי ומידע אודות נסיעתם ואנשי הקשר שלהם.
ב-11 בפברואר תרמה לטביה לבוש מגן, מסכות, מכשירי הנשמה וציוד למניעה ובקרה של מגפות לסין.
ב-13 במרץ הודיעה ממשלת לטביה על חבילת סיוע כלכלי בסך מיליארד אירו לעסקים שנפגעו מנגיף הקורונה הניתנים כ"מכשירים פיננסיים" (כמו מס בימי חג או דמי מחלה) באמצעות בנק הפיתוח ALTUM בבעלות המדינה. שר האוצר הלטבי, ג'ניס רירס הצהיר כי מצב הכלכלי של לטביה טוב יותר מבזמן המשבר הכלכלי העולמי של שנת 2008. שר החקלאות הלטבי, קספרס גרהרדס הסביר כי לא צפוי מחסור במזון עקב משבר הקורונה וכי ייצור מזון פנימי יכול לספק את צורכי האוכלוסייה.
נמפולה
נמפולה (באנגלית: Nampula) היא עיר הבירה של מחוז נמפולה בצפון־מזרח מוזמביק. נמפולה, המכונה גם "בירת הצפון", היא מרכז העסקים בצפון מוזמביק. יש בעיר מספר בתי מלון, מסעדות ומרכזי קניות בסגנון מערבי. יש לה גם שדה תעופה בינלאומי קטן המחובר לניירובי בקניה וליוהנסבורג שבדרום אפריקה, והיא מהווה מוקד תחבורה לתחבורה מקומית בצפון מוזמביק.
בשנת 1507 הפורטוגזים כבשו את המקום שהיה נקודת מסחר ערבית.
אוכלוסייה העיר עומדת על 743,125 נפש (נכון למפקד האוכלוסין 2017), היא העיר השלישית בגודלה במוזמביק אחרי מפוטו ומתולה. בנמפולה נמצא גם המוזיאון האתנוגרפי הלאומי של מוזמביק, כמה שווקים, קתדרלות, מסגדים, אוניברסיטאות ובתי ספר: ממשלתיים ופרטיים. העיר גם מגוונת למדי באוכלוסייתה. אוכלוסיית ה-eMakhuwa שהם התושבים האפריקאים המקומיים היא הקבוצה הגדולה ביותר. אך ישנה גם אוכלוסייה הודית, אירופית, סינית ולבנונית.
דת
הדתות הדומיננטיות בנמפולה הן נצרות ואסלאם. בעיר נמצאת גם קהילה קטנה של הינדים.
באה מאהבה (שיר)
ביקורת וכתיבה
מבקר המוזיקה הישראלי יוסי חרסונסקי סקר את האלבום באה מאהבה, תוך שהוא כתב על השיר כי "בשיר הזה אין טראומות, אלא שמחה על בוא האהבה. יש הרבה דברים שיעידו בה. האם ניתן לבטא את טעם האהבה? לפחות מבחינת הקצב שרקח המעבד, זה משהו סוער עד גבה גלי, משהו שמזכיר את פולחני הקצב של הרכבי כלי ההקשה בשנים האחרונות בנוסח מיומנה. גם כאן זו זעקה – אבל מתוך פרץ של אושר".
אלכסנדר אלכסנדרוביץ' קוזנצוב
ביוגרפיה
אלכסנדר קוזנצוב נולד ב־22 ביולי 1992 בסבסטופול, שבאוקראינה. הוא עבר תחילה לקייב ללמוד משחק ואחר כך למוסקבה. בשנת 2015 סיים את לימודיו במכון הרוסי לאמנויות התיאטרון (GITIS) ובאותה שנה החל להופיע בתיאטרון צ'כוב במוסקבה. מאז הופיע בהפקות תיאטרון רבות, ביניהן "המורדים" (2017), בבימויו של אלכסנדר מולוצ'ניקוב, ו"אהבה מאוחרת" (2014), בבימויו של קרימוב. הוא גם ביים וכיכב בהפקה משלו, "המהמרים" (Igroki), המבוסס על יצירה של ניקולאי גוגול (2015).
קוזנצוב שאף תמיד להגיע לקולנוע. הוא ידוע בזכות תפקידיו בסדרת הטלוויזיה הרוסית "טובים מאיתנו", ובסרטים "הסקיתי" בבימויו של רוסטם מוסאפיר (2018), "למה שלא תמות?" (Papa, sdokhni), בבימויו של קיריל סוקולוב, ו"קיץ" בבימויו של קיריל סרברניקוב, שנבחר להתמודד על דקל הזהב בפסטיבל קאן 2018. המבקרים הגדירו אותו ככוכב עולה בקולנוע הרוסי. על תפקידו המוביל בסרט "חומצה" (ACID) בבימויו של אלכסנדר גורצ'ילין, קיבל קוזנצוב את פרס אנג'לה בפסטיבל זרקורים אירופאי (SUBTITLE).
Safe with Me
Safe with Me (בעברית: בטוח איתי) הוא שיר שהוקלט על ידי הזמר/ת סם סמית', מתוך המיני-אלבום הראשון שלו/ה, Nirvana. השיר יצא לאור ב-4 באוקטובר 2013 על ידי חברות התקליטים "PMR" וקפיטול רקורדס. השיר נכתב על ידי סמית' ובן אש. השיר הגיע למקום ה-86 במצעד הסינגלים הבריטי.
פייר וידאל-נאקה
ספריו
בעברית: בצרפתית: (מיתוס וטרגדיה ביוון העתיקה, 1972) (הצייד השחור - צורות חשיבה וצורות חברה בעולם היווני 1981)
פיל קולינס
תחילת דרכו כמוזיקאי מקצועי
בשנת 1970 להקת יס כמעט איבדה את המתופף וחברה המייסד ביל ברופורד. קולינס פגש את ג'ון אנדרסון (סולן הלהקה) והוזמן לאודישן לתפקיד המתופף. בסופו של דבר קולינס החליט לא להגיע להבחן. קולינס העריץ את ברופורד, וייתכן שפחד להיכנס לנעליו. חמש שנים לאחר מכן, ברופורד תופף בהופעות החיות של ג'נסיס וכך לבסוף ברופורד נכנס לנעליו של קולינס.
עזיבתו וחזרתו של קולינס ללהקה
בשנת 2007 שב להופיע עם להקת ג'נסיס בהרכבה המצומצם כשלישייה, עם מייק ראת'רפורד וטוני באנקס בסיבוב ההופעות האחרון של להקת ג׳נסיס שנקרא על שם אחד מהסינגלים המוכרים של הלהקה, "Turn It On Again". מאחר שקולו של קולינס התעמק עם השנים, הלהקה שינתה מעט את קצב השירים בהופעות.
1984–1985, פריצתו הגדולה של קולינס בעולם, "No Jacket Required" ופרויקטים נוספים
באותה השנה התבקש קולינס לכתוב שיר נושא לסרט הדרמה "כנגד כל הסיכויים". קולינס נזכר בשיר לא גמור שכתב עבור אלבומו הראשון ("Face Value") אשר התאים מאוד לעלילת הסרט ושמו "?How Can You Just Sit There". קולינס השלים את השיר שלבסוף נקרא "Against All Odds" כשם הסרט. השיר הפך ללהיט, היה מועמד לפרס האוסקר, הגיע למקום הראשון במצעד הפזמונים האמריקאי ונחשב לאחד השירים הכי מזוהים עם קולינס עד היום.
2011–הווה, עזיבתו וחזרתו לעולם המוזיקה והנפקות חדשות של אלבומים
ב-17 באוקטובר, חשף קולינס במסיבת עיתונאים כי יצא לסיבוב הופעות ראשון מזה עשר שנים. כל ההופעות יתרחשו בחודש יוני של שנת 2017. הוא מתמקד רק באירופה ויכלול מספר מצומצם של הופעות בבריטניה, צרפת וגרמניה. (בהמשך גם הופעה נוספת באירלנד). סיבוב ההופעות נקרא "Not Dead Yet Live". משחק מילים על בסיס שם האוטוביוגרפיה של קולינס שיצאה בסמוך למסיבת העיתונאים. סיבוב ההופעות החל ב-4 ביוני והיה צפוי להסתיים ב-30 ביוני בהופעה גדולה בהייד פארק שבלונדון בה אירח קולינס את בלונדי ואת להקת מייק והמכונאים (אותה מנהיג מייק ראת'רפורד, חברו להקת ג'נסיס). אך קולינס נחבל בראשו במהלך סיבוב ההופעות ונאלץ לדחות שתיים מהופעותיו שבלונדון לחודש נובמבר. בסופו של דבר, בעקבות הביקוש הרב, נוספו מופעי אצטדיונים נוספים לטור ברחבי בריטניה ובשלב מאוחר יותר גם בדרום וצפון אמריקה.
חיים אישיים
לקולינס היה מאז ומתמיד עניין רב בקרב אלמו. הוא אסף מאות חפצים, ספרים ורישומים הקשורים לקרב המפורסם אשר התרחש בסן אנטוניו שבטקסס בשנת 1836. התשוקה שלו לקרב של האלמו גם הובילה אותו לכתוב את הספר "אלמו ומעבר: מסע של אספן", שפורסם בשנת 2012. ב-26 ביוני 2014, במסיבת עיתונאים שנערכה באלמו, הכריז קולינס כי הוא תורם את כל האוסף שלו (אשר שוויו עמד על מאה מיליון דולר) למשרד הקרקע הכללי של מדינת טקסס. ב-11 במרץ 2015, לכבוד תרומתו, קולינס זכה באזרחות כבוד של טקסס על ידי בית המחוקקים של המדינה.
מייטי מקס
עלילת הסדרה
שמו של הגיבור הוא "מקס". הוא נער רגיל המקבל מורג'יל כובע מיוחד - מפתח למסעות מיידיים דרך החלל. מקס, ורג'יל, ו"נורמן", השומר האישי של מקס, יוצאים למסע מסביב לעולם במטרה להגן על כדור הארץ מפני שכיריו של גולגולת הרשע, ובדרך גם נלחמים בשלל מפלצות על-טבעיות.
סולימאן הראשון
קורות חיים
סולימאן מכונה "המחוקק" בעקבות קובץ החוקים שחיבר, המכונה סולימנמה. הקובץ חובר תוך התייעצות באנשי הדת ובראשי הבירוקרטיה. הוא כלל את כל הזכויות והחובות של נתיני האימפריה שאינן מופיעות בהלכות האסלאם (השריעה). ברבות השנים הסולטאנים הבאים ביקשו, בעיתות מצוקה, לחזור ולהפעיל את האימפריה על פי הספר של סולימאן ולבצע רפורמות לשם כך.
אצבע הדק
אטיולוגיה
הגידים הם הרקמה הפיברוטית שמחברת את השרירים לעצמות (להבדיל מרצועות, שמחברות בין עצם אחת לאחרת). כל גיד עטוף במעטפת שתכליתה להגן עליו ולבודד אותו מרקמות אחרות. אצבע הדק מתרחשת כאשר מופיעה דלקת במעטפת הגיד - לעיתים על רקע גירוי יתר בשל שימוש רפטטיבי. הדלקת מפריעה להחלקת הגיד התקינה בתוך המעטפת. גירוי מתמשך של המעטפת יכול לגרום לדלקת כרונית שבסופו של דבר מביאה להצטלקות של המעטפת ולהתעבות שלה. במצב כזה עלולות להופיע על המעטפת גבשושיות שישבשו אף יותר את תנועת הגיד.
אפידמיולוגיה
אצבע הדק היא אחד הגורמים השכיחים ביותר לכאב בכף היד במבוגרים. השכיחות (Prevalence) היא כ-2 אחוזים באוכלוסייה הכללית, והיא גבוהה יחסית בקרב נשים בעשור החמישי או השישי לחייהן.
סכולסטיקה
היסטוריה
ביהדות, הייתה נפוצה שיטת הלימוד דומה לגישה הסכולסטית, אולם ניכרת ההשפעה שלה במיוחד אצל בעלי התוספות בימי הביניים.
מבצעי צה"ל ברצועת הביטחון
מלחמתה של ישראל בחזבאללה (1991–2000)
על אף שהסכם טאיף הרחיק את חזבאללה מדרום לבנון, החל ממאי 1991 הצליח ארגון חזבאללה להקים תשתית מבצעית בדרום לבנון ולבצע אלפי פיגועים כנגד כוחות צה"ל וצד"ל ברצועת הביטחון ובשטח ישראל.
סרטן המעי הגס
טיפול תרופתי
רגורפניב (סטיוורגה) היא תרופה אונקולוגית המאושרת ורשומה לטיפול בסרטן המעי הגס. זוהי תרופה ביולוגית שפוגעת באופן ממוקד ביכולתם של התאים הסרטניים להתרבות ולשגשג. מנגנון הפעולה של סטיברגה: מחקר עולמי בשם CORRECT שבוצע ב-760 חולי סרטן מעי גס גרורתי, אצלם כשלו כל הטיפולים הקיימים, בדק את היעילות והבטיחות של סטיברגה בטיפול בחולים אצלם המחלה התקדמה גם לאחר הטיפולים הסטנדרטיים הקיימים. יותר מ-20 מהחולים היו מישראל, בבתי החולים איכילוב, בילינסון, רמב"ם והדסה עין כרם. ממצאי המחקר הראו כי התרופה מצליחה להאריך חיים במספר שבועות עד מספר חודשים. בממוצע האריכה התרופה את הישרדותם בכ-6.4 חודשים בהשוואה ל-5 חודשים ללא הטיפול בתרופה. מחקר CORRECT התפרסם בכתב העת The Lancet. בספטמבר 2012 קיבלה התרופה את אישור מנהל המזון והתרופות האמריקאי (FDA) להתוויה זו, וב-2013 גם בישראל.
מניעה
רוב המקרים של סרטן המעי הגס ניתנים למניעה על ידי הגברת המעקב, אורח חיים משופר, וככל הנראה, דיאטה המכילה חומרים המספקים הגנה כימית:
בישראל
הירידה משנת 2001 לכלל האוכלוסייה היא כ-25% ולקבוצות הגיל של 55–64 שנים ירידה ב-52% ולקבוצת הגיל 65–74 שנים ירידה ב-44% בתמותה (מקור –דו"ח משרד הבריאות 12-201 מחקר של משרד הבריאות הצביע שהסיכון בקרב עולים משנות התשעים גבוה בכ-30 אחוזים בהשוואה לעולים ותיקים. יש מגמת ירידה בתמותה מקרב אוכלוסיית החולים. ניתן לייחס את השיפור המתמשך בתחלואה ובתמותה בישראל מסרטן המעי הגס לעליה המשמעותית במודעות הציבור לבדיקות המניעה. עמותת 'צו מניעה' פועלת כבר שנים בהתנדבות להעלאת המודעות הציבורית לבדיקות השונות ומגיעה לכל שכבת האוכלוסייה כדי לסייע לציבור להתגבר על החסמים הפסיכולוגיים. בנוסף, בעקבות הדרישה של העמותה מאשרות כל הקופות לכל המבוטחים הבריאים שמבקשים לעבור בדיקת קולונוסקופיה כבדיקת סיקור ללא תסמינים מוקדמים.
ז'ואאו גימראיס רוזה
ביוגרפיה
בהחלטה שנתקבלה פה אחד, נבחר גימראיס רוזה בשנת 1963 לאקדמיה הברזילאית לשפה וספרות ("Academia Brasileira de Letras") לאחר שמועמדותו נבחנה בפעם השנייה. לאחר שדחה את כניסתו לאקדמיה בארבע שנים, הוא נכנס לתפקידו בשנת 1967, שלושה ימים בלבד לפני שהלך לעולמו בעיר ריו דה ז'ניירו, בשל התקף לב, בהיותו בפסגת הקריירה הדיפלומטית והספרותית שלו.
אוסף הסיפורים סגרנה
גימראיס רוזה מביא לסיפוריו את ההיבטים האזוריים של הסרטאו. השימוש שלו בשפה עוקב מקרוב אחר ניבם של הסרטאנז'וס ("sertanejos") הבוקרים תושבי הסרטאו - המשתמשים במונחים אזוריים ובגיוון ובשיבוש של מילים, וגם שואלים את המסורות והמנהגים מהאזור. יתר על כן, הוא מנצל את הגאוגרפיה ואת בעלי החיים והטבע הפראי של הסרטאו כדי לבנות את הסיפורים. תיאורי נופים עזים (בעיקר בנובלה "סאו מרקוס", שם שזורים יחדיו חיה מיסטית של כישוף פופולרי והחיוניות של הטבע) ובעלי חיים, במיוחד להקות ציפורים ועדרי בקר, מאכלסים את דפי הספר, לא רק בניסיון ללכוד את תפאורת הרקע של הסרטאו הגאוגרפי, אלא גם תוך התכתבות הדוקה עם העלילה של הסיפורים כמטאפורה נרחבת לבדידות האדם והמרדף שלו אחר הנשגבות. אולם זה לא מוגבל רק לתוכן סיפוריו. הסיפור הנודע שלו "החמורון פדרס" ("O Burrinho Pedrês"), למשל, מכיל פסקאות אנתולוגיות שבהן גימראיס רוזה מתמרן באינטנסיביות את הצליל של המשפטים, בין אם על ידי חיקוי צורת החריזה המסורתית של שירי הסרטאו העממיים ובין אם על ידי שימוש באונומטופיה ואליטרציה - המאופיין בהישנותם של צלילים הנוגעים לתחום גידול הבקר או בצירוף שלהם כדי ליצור מחדש באופן מילולי את צלילי העדרים החולפים. גימראס רוזה ימשיך ויפתח מאפיינים אלה ביצירתו המאוחרת.
הסרטאו הגדול
כל זה מנוהל על ידי המוטיב של פרשת אהבה חסרת מזל. ריובאלדו נקרע בין שתי אהבות מנוגדות: אהבתו לדיאדורים - ז'גונסו כמותו, אליה הוא מתייחס כאל "אהבה שטנית", ואהבתו אל אוטסיליה, הנערה בעלת היופי הטבעי ממרחבי הסרטאו, בה הוא רואה אהבה אלוהית לעתות שלום. הוא נמצא בחברת דיאדורים במשך רוב חייו, אם כי אהבתם נותרת בלתי-ממומשת, אך מתאחדת עם אהבתו לאוטיסיליה רק לאחר שימיו כז'גונסו נותרו מאחור. זהותו של דיאדורים היא עניין בעייתי ביותר. אף על פי שהוא למעשה אישה, דיאדורים חי כגבר, בשם ריינאלדו, כדי להיכנס לעולמם הגברי-בלבד של הז'גונסוס. זהותו המינית האמיתית של דיאדורים מתגלה רק לריובאלדו לאחר מותה/מותו. זה מצביע על נושא תכוף שמעסיק את מחשבותיו של ריובאלדו: אי היציבות של הדברים. על פי וולניס גלוואו, שחקרה את יצירתו של גימראס, נראה כי ריובאלדו מסביר ששום דבר לא יציב ואינו נשאר, אך בתוך כל דבר נמצא פוטנציאל השלילה שלו, מה שעלול בקלות לדכא את צורתו החיובית. עובדה זו מסופרת מספר פעמים על ידי ריובאלדו, לעיתים קרובות במטאפורות חושניות, כמו תיאורו על סלעים ארסיים השוכנים בקרקעית נהר צלול, או הסיפורים שהוא מספר על כך שאנשים טובים הופכים לגברים נאלחים ושבים והופכים להיות טובים. לתפיסתה, יש לראות את הברית כהסכם עם הרשע שמביא להישגים גדולים ולצמיחה אישית ובהמשך לכך להתקרבות לאלוהים.
יתרה מזאת, הרומן עשוי להיראות כניסיון של זיכרון, להשיג את מה שאבד באופן בלתי הפיך ולייחס לו משמעות אישית. המציאות, אם כן, הופכת רק למבנה לשוני, המתאפשר על ידי אינטראקציה בין שני אנשים. הרומן נסגר עם המשפט: "הצטלבות, בן האנוש" ("Travessia. O homem humano") ולאחריו סמל האינסוף, מנוד ראש להתמשכות החיים הבלתי נגמרת ולסיפורם מחדש.
גן לאומי בית שאן
בגן ניתן לראות רחובות וחנויות שנשתמרו מהתקופה, מקדש ותיאטרון רומי בן 7,000 מושבים, שהוקם בשלהי המאה השנייה.
בוצרת
פיתוח
בראשית המאה ה-21 פותחה בוצרת המתאימה לקטיף גידולים חקלאיים נוספים כגון שקדים וזיתים.
הסכם יפן–קוריאה (1905)
מחלוקת
לצד הקיסר, גם אחרים מחו נגד ההסכם. מין יונג האן וג'ו ביונג-סה התאבדו במחאה. אנשים ממעמד היאנגבאן הצטרפו למיליציות אזרחיות.
סוניסה לי
2019
באליפות ארצות הברית שנערכה בקנזס סיטי, מיזורי בתחילת אוגוסט 2019, זכתה לי ב-3 מדליות, אחת מכל סוג. מדליית זהב בתרגיל על המקבילים המדורגים, לפני מורגן הרד וסימון ביילס שזכתה בכל יתר מדליות הזהב (4). מדליית כסף בקרב רב אחרי סימון ביילס ולפני גרייס מקאלום ומדליית ארד בתרגיל קרקע, אחרי סימון ביילס וג'ייד קארי.
גזה מנספלד
ביוגרפיה
ב-27 במאי 1911 התחתן בבודפשט עם המורה מאריה גראנר, בתם של ארנה גראנר ושל גיזלה פיק.
סוניסה לי
אלופה אולימפית בקרב רב
באולימפיאדת טוקיו (2020) זכתה לי ב-3 מדליות, אחת מכל סוג. מדליית זהב בתחרות הקרב רב אישי בתוצאה של 57.433 נק' לפני רבקה אנדרדה מברזיל (57.298 נק') ואנגלינה מלניקובה מרוסיה (57.199 נק'). מדליית כסף בתחרות הקבוצתית אחרי נבחרת רוסיה ולפני הממלכה המאוחדת ומדליית ארד בתרגיל על המקבילים המדורגים בתוצאה של (14.500 נק'), אחרי נינה דרוול מבלגיה (15.200 נק') ואנסטסיה איליאנקובה מרוסיה (14.833 נק'). נוסף לכך, היא סיימה במקום חמישי בתרגיל על הקורה בתוצאה של 13.866 נק'.
זימרגלאים
זימרגלאים (שם מדעי: Anostraca) היא סדרה של סרטנאים מהקבוצה סרטנים מסננים והיחידים מתת-המחלקה Sarsostraca. מיני הזימרגלאים נפוצים בימות ואגמים מלוחים (ולא באוקיינוסים), וניתן למצוא אותם גם בבריכות המלח בעתלית ובמפרץ אילת, אולם איסופם המסחרי מתאפשר במספר מועט של מקומות. המוכרים הם באזור סיביר, ימת המלח הגדולה שביוטה בארצות הברית ובסין. כמו כן ניתן למצוא אותם בלגונות הסולר, במדבר אטקמה בדרום אמריקה.
מאפיינים
לזימרגלאים גוף פרוק, הנושא מספר רב יחסית של גפיים עדינות העשויות מאונות שטוחות ודומות לעלעלים. האונות משמשות לתנועה, להשגת מזון ולנשימה. הזוויגים נפרדים. ההתפתחות בגלגול דרך פגית לבוגר. הם בעלי גוף דק, מוארך ועדין, שאורכו 20-40 מ"מ, שקוף וחסר שריון משני. בראשם קבוע זוג עיניים מורכבות וגדולות, וכן שני זוגות מחושים. שמם העברי נגזר ממראה רגליהם שמשמשות להם בין היתר גם לנשימה. אצל הזכרים יש בליטות על זוג המחושים השני. זוג זה משמש לאחיזה בנקבה בעת ההזדווגות. לבטן הנקבות צמוד שק ביצים גדול. הזימרגלאים נמנים עם מאכלסי השלולית הראשונים. בכל עונה בוקעים הצעירים מביצי הקיימא בתוך שבוע מהתמלאות המקווה מים. הם חיים לרוב בשכבת המים העליונה, שם הם שוחים כשגחונם כלפי מעלה.
טירת נירנברג
טירת נירנברג או הקייזרבורג היא טירה אימפריאלית עצומת ממדים המתנשאת בלב המרכז ההיסטורי של העיר נירנברג בגרמניה. מקורה של הטירה בימי האימפריה הרומית הקדושה של ימי הביניים אז היא שימשה כמקום משכן לקיסר ולפמלייתו בעת מסעותיו ברחבי האימפריה ובהמשך גם כמקום כינוסים של המונרך. למעשה הטירה הייתה למקום כינוסים מועדף על הקיסר במשך זמן ממושך ופותחה בעיקרה בימי קיסרי בית הוהנשטאופן שהיו האחראיים לבנייתה. עם זאת לא היו הם הראשונים שהקימו מבנים רחבי ידיים במקום, כאשר הטירה המקורית שהייתה בראשית תקופה זאת הייתה עוד מהתקופה. המבנים שבנו ההונשטאופנים כללו בהם את המשכן לבורגרב (המנהל של הטירה) שזכה במהלך הזמן לשם "טירת הבורגרב" כשבמהלך הזמן משרה זו עברה לידי רוזנות זולרן (Zollern). ההיסטוריה של הטירה ושל העיר נירנברג שלובות ביחד בהיותה ליבה של העיר שהייתה לאחת החשובות באימפריה. חשיבותה של נירנברג נבעה גם ממקומה, בין דרכי מסחר ראשיות באירופה ובאימפריה בפרט. מסמך בשם "מכתב החופש" שיצר הקיסר פרידריך השני אף נישל את הטירה והעיר מהשלטון הבורגרבי והטירה נהפכה לליבה של העיר האימפריאלית והעצמאית נירנברג. לטירה עצמה גדלה החשיבות בעת הפיכתה של העיר למדינה עצמאית באימפריה בשנת 1332 בימי המלך לודוויג הבווארי.
החדר הקיסרי
החדר הקיסרי ידוע בכינויו "החדר הקיסרי הירוק" הנובע מעיצוב הפנים של הרהיטים שלו. התקרה של החדר מכילה עיט אימפריאלי צהוב (כלומר עיט דו-ראשי) מפואר המתפרש עליה ורקע שחור. בתקופתו של קרל החמישי כמחווה לבחירתו של הקיסר החדש צופה הנשר בתקרה המעוצבת בסגנון הרלדי אך היא שוחזרה למצב הראשוני בשנת 1834 והיום התקרה ההרדלית מופיעה בחדר המגורים כאשר העיט עדיין מתנוסס מעל חדר השינה. התקרה הוכנה לכבוד ביקורו של קרל החמישי בטירה במקור. התקרה המקורית עם העיט של חדר השינה הוחבאה במקום מסתור במלחמת העולם השנייה ועקב כך שרדה את המלחמה והוחזרה למקומה אחרי שנת 1945. אחד הקירות בחדר אף מכיל ציור של קרל החמישי ביחד עם פרדינדד הראשון (שהיה לאחיו)-ציור זה נפגע קשות במלחמת העולם השנייה ושוחזר מאז.
לימור מגן-תלם
ביוגרפיה
בעלת תואר שני במשפטים מאוניברסיטת חיפה ועורכת דין, המתמחה בשלטון המקומי ותכנון ובניה.
רות גביזון
ביוגרפיה
לאחר שחרורה מצה"ל למדה באוניברסיטה העברית משפטים, כלכלה ופילוסופיה. בהיותה תלמידת השנה הרביעית במשפטים, הייתה בין חברי המערכת בגיליון הראשון של כתב העת "משפטים" ופרסמה בו בעניין "עבירה שיש עמה קלון כפסול לכהונה ציבורית". התמחתה בלשכתו של שופט בית המשפט העליון בנימין הלוי. בשנת 1971 קיבלה תואר מוסמך במשפטים בהצטיינות יתרה, וב-1975 קיבלה תואר דוקטור בפילוסופיה של המשפט מאוניברסיטת אוקספורד. עבודת הדוקטורט שלה עסקה בזכות לפרטיות, תוך פיתוח תפיסת ה"פרטיות כגישה". מאמרה, שנכתב על בסיס עבודת הדוקטור, פורסם בכתב העת Yale Law Journal. גביזון גם הייתה חברה בוועדת כהן, שהמלצותיה שימשו בסיס לחוק הגנת הפרטיות, התשמ"א-1981.
פעילות ציבורית
ב-2004 מונתה על ידי מיכאל איתן, יו"ר ועדת חוקה, חוק ומשפט של הכנסת, כיועצת בכירה לוועדה, כדי לסייע בהכנת פרק עקרונות היסוד של החוקה.
ועדות חקירה
בשנת 1976 פרסמה גביזון מאמר בו ביקרה את ועדת אגרנט על שנתנה פירוש מצמצם לזכות של הנפגעים ממסקנות הוועדה להתגונן מפני המסקנות. לטענתה, על הוועדה היה לבחור בין הליכים ארוכים להצגת מסקנות כלליות ללא מסקנות אישיות, או לחלופין לבקש מהכנסת לשנות את חוק ועדות חקירה. החוק אכן שונה בהמשך, בין השאר בעקבות המאמר. במסגרת הדו"ח החלקי של ועדת וינוגרד (2007) הייתה התייחסות לחוק החדש ולמאמר זה. עמדת הדו"ח החלקי שונה במידת מה מהעמדה שבוטאה במאמר המוקדם. עם זאת, בדו"ח הסופי של ועדת וינוגרד אכן בחרה הוועדה לא לכלול מסקנות אישיות, בין השאר על מנת לא להאריך את ההליכים בפניה.
מיתולוגיה קלטית
פולחנים קלטיים
הקלטים הקדומים לא הקימו מקדשים כדי לסגוד לאליהם אלא הפכו חלקות עצים מסוימות למקומות קדושים בהם ראוי לסגוד לאלים. חלקם של העצים נחשבו לקדושים בעצמם. לעצים הייתה חשיבות רבה בתרבות הקלטית ושבטים גיבורים קלטים שונים נקראו על שם עצים. רק תחת ההשפעה הרומית החלו הקלטים לבנות מקדשים, מנהג שהעבירו בהמשך לשבטים הגרמנים שתפסו את מקומם.
הקלטים נהגו לקבור את מתיהם ביחד עם נשק ואביזרי לבוש שונים, מה שמרמז על כך שכנראה האמינו בחיים שלאחר המוות. לפני הקבורה הם נהגו לבתר את ראשיהם של המתים ולנפץ את גולגולתם כדי למנוע מהרוח שלהם לשוטט.
רשיד רידא
מוחמד רשיד רידא (בערבית محمد رشيد بن علي رضا; 23 בספטמבר 1865, סוריה - 22 באוגוסט 1935, מצרים) היה הוגה דעות אסלאמי, מחלוצי הרפורמה האסלאמית, עיתונאי, סופר ומשורר.
ביוגרפיה
את עיקר תורתו הפוליטית גיבש על רקע המהלך שהביא לביטול הח'ליפות העות'מאנית בשנת 1924. בספר שכתב עוד בתחילתו של המשבר הציע דוקטרינה להחייאת מוסד החליפות באופן שיתאים לעולם החדש. בספר מוזכרת מועצה עליונה של חכמי דת בכירים שיעסקו באג'תהאד ויפרשו את המקורות האסלאמיים כך שיתאימו לצורכי הזמן החדש. בראש מועצה זו יעמוד ח'ליפה בעל כוח דתי, אך לא פוליטי. הדבר לא התקבל, בין השאר משום שח'ליפה זה מקבל כוח דתי גדול יותר מחכמי העולמא, דבר המנוגד לאסלאם הסוני שלא ראה ברצינות את דברי רידא.
נוירון מראה
תיאורית הסימולציה
נראה כי שלל הראיות בנוגע לקיומו של קשר בין יכולת חיקוי לתיאורית התודעה מקבלות ביטוי במודל, הנקרא 'תיאורית הסימולציה' (מאנגלית: Simulation Theory), אודות דרך פעולתה של תיאורית התודעה. תאוריה זו מציעה כי ילדים קוראים את תודעת האחר על ידי כך שהם משתמשים בתודעה עצמית במטרה לדמות את התהליך המנטלי באופן שסביר שפועל אצל האחר, וזהו בעצם הרובד הסמוי של יכולת חיקוי. לכן, נראה כי חיקוי הוא הבסיס המקדים להתפתחות תיאורית התודעה משום שעל ידי תרגום של התנהגות נצפית נוצר בסיס הכרחי להבנת הקשר שבין מצבים מנטליים ופעולות.
סימגה
סימגה סאין (בטורקית: Simge Sağın; נולדה ב-8 באוגוסט 1981) היא זמרת-יוצרת ומלחינה טורקייה. את הקריירה שלה החלה בשנת 2011, כאשר הוציאה את המיני-אלבום הראשון שלה Yeni Çıktı. בין היתר הוציאה את אחד מהשירים הטורקיים המצליחים ביותר בכל הזמנים "Miş Miş".
היא נולדה בשישלי, איסטנבול ולאחר שהחליטה שהיא רוצה לעסוק במוזיקה ובתמיכת אביה, נרשמה לקונסרבטוריון הממלכתי הטורקי של איסטנבול באיסטנבול ולמדה מוזיקה. לאחר סיום לימודיה, הייתה סולנית גיבוי עבור זמרי פופ רבים לפני שהוציאה את המיני-אלבום הראשון שלה Yeni Çıktı בשנת 2011, בעזרתו של ארדם קיני. הופעת הבכורה שלה לא הנפיקה לה את ההצלחה לה ציפתה והפריצה שלה הגיעה ארבע שנים לאחר מכן, עם הסינגל "Miş Miş", שהפך ללהיט מספר אחד בטורקיה טופ 20, שם שהה במשך ארבעה שבועות. לאחר צאתם של "Yankı" ו-"Ben Bazen", היא המשיכה לזכות להצלחה חסרת תקדים וזאת בנוסף לכך ששירה "Öpücem" הפך ללהיט מספר אחד במצעד של טורקיה גם כן. אלבום האולפן הראשון שלה, Ben Bazen, יצא בשנת 2018 והיא זכתה לשבחים ממבקרי המוזיקה על הגוון המוזיקלי הייחודי שלה.
מרא דאתרא (ספר)
הספר
הספר מבוסס על בחינת קורותיהם של כ-1,500 רבני קהילות בתחום המושב במאה ה-19, שרובם אינם רבנים מפורסמים ונחשבים.
יחסי אסוואטיני–הממלכה המאוחדת
שלטון עצמאי
החל משנת 2010 נערכים הפגנות מדי שבוע מחוץ לבנין הנציבות העליונה של אסוואטיני בלונדון, במחאה נגד שלטונו של המלך מסוואטי השלישי.
מרא דאתרא (ספר)
הספר
החלק השני עוסק בכהונת הרב, תוך שרטוט פעילות הרב, סמכויותיו והלחצים עימם נדרש להתמודד.
בית החולים עדי נגב
בית החולים עדי נגב – נחלת ערן הוא בית חולים שיקומי, הממוקם בכפר השיקומי עדי נגב במועצה אזורית מרחבים. עם פתיחתו בשנת 2022, הוא בית החולים השיקומי הראשון שפועל באזור הנגב.
בית החולים פועל בשיתוף פעולה אקדמי עם אוניברסיטת בן-גוריון בנגב.
היסטוריה
ב-3 בינואר 2017 הונחה אבן הפינה של מבנה בית החולים, בנוכחות אשת נשיא המדינה, נחמה ריבלין, ראש המועצה האזורית מרחבים שי חג'ג' וכן יו"ר הכפר השיקומי עדי נגב, דורון אלמוג.
בנייתו החלה בינואר 2019 בתוך הכפר השיקומי עדי נגב והוא מכיל 108 מיטות אשפוז שיקומיות. בבית החולים מחלקות אורתופדית ונוירולוגית, מכונים לריפוי בעיסוק ופיזיותרפיה ומרכז מחקר והוראה. חצי מהמחלקה הנוירולוגית מוגנה מפני פגיעות טילים ואף הוקמה מנהרה ממוגנת במתחם בית החולים.
ג'ון דיל
מלחמת העולם השנייה
יחסיו הגרועים עם צ'רצ'יל השפיעו על תפקודו בתפקיד זה. הוא רכש שם כקצין בלתי יצירתי וחרד יתר על המידה. צ'רצ'יל החליט להחליפו (בגנרל אלן ברוק) ולשלוח אותו לוושינגטון כנציגו האישי, בשנת 1941.
מבצע ארי-הים
ההכנות למבצע
ההכנות למבצע החלו לאחר המערכה על צרפת ועל ארצות השפלה, כשהגרמנים חשו שהם כבר ניצחו במלחמה במערב. הואיל ובריטניה לא הייתה מוכנה לפתוח בשיחות שלום עם גרמניה, הגרמנים חיפשו דרכים להפחית את ההתנגדות הבריטית לשלום בין המדינות.
סליחות (שיר)
על השיר
בית זה, וכן המשכו של השיר, הובילו לתפיסתו כשיר אהבה, שבו המשוררת פונה אל אהובה. חוקר הספרות יוסף אורן רואה את השיר כתיאור של " ההתעלסות המינית באמצעות צורות שונות של הלשון הפיגורטיבית", ומציין כי "הרגע הקונקרטי שהשיר נולד ממנו הוא רגע ההתפכחות מקסמי אהבה כוזבת, אהבה שהתבססה רק על העונג המיני. גם במושגי השקפת העולם החילונית של התקופה שבה נכתב, זהו שיר נועז ביותר משום שהוא מדבר ישירות על 'הדברים'. אך גם במושגי כל תקופה אחרת יישאר השיר נועז למדי, משום שהמחברת לא נרתעה בו מחשיפת עצמה בנושא שכותבות רבות היו בוחרות להצניע."
הצלחה
השיר זכה להצלחה כה גדולה, עד שהצליח לשהות במשך ארבעה שבועות בפסגת המצעד של רשת ג'. בנוסף לכך, דורג במקום ה-32 במצעד של המדינה, שהיה מצעד שנערך על ידי עיתונאים ואנשי רדיו שונים בראש השנה ה'תש"ע (2009), לדירוג 500 השירים הטובים ביותר בזמר העברי.
פעולת אסקורט
פעולת אסקורט הייתה פעולת חבלה ימית של צוללי שייטת 13 כנגד טרפדות מצריות במפרץ סואץ. המבצע עבר בהצלחה והטרפדות הוצאו משימוש. בדרך חזרה הופעל מטען השמדה עצמית באחד החזירים ושלושה לוחמים נהרגו.
התארגנות
על זוג הצרעות הגוררות פיקד רס"ן אמנון בן-ציון מפקד יחידה 838 בצרעה השנייה פיקד סגן ג'וני אשוח.
הביצוע
עמי איילון ואבישי בן חיים התקרבו בצלילה עד לטרפדות. המוקש לא נדבק לדפנות העץ עמי הדביק במגנט לציר המדחף. המוקש שני בחרטם הטרפדת בהפעלת בורג חודר. עברו לטרפדת השנייה והדביקו לציר המדחף ואף הפעילו את מנגנון אי ההורדה. עם חבל המגלול חזרו לחזיר שחיכה על הקרקעית והחלו בתנועה חזרה. הגיעו לחוף בשעה 3 לפנות בוקר.
חבלה עצמית
בשעה 02:15 נשמע פיצוץ חזק. המחשבה הייתה שאלה הטרפדות המצריות שחובלו. אך לא היה קשר עם החזיר של מילוא. במהלך הנסיגה פעל מעצמו מנגנון ההשמדה עצמית. כנראה בשל חדירת מים למנגנון ההשמדה העצמית וכתוצאה מכך נהרגו 3 לוחמים: רב-סרן, סגן , רב-סמל )
חרחורי גסיסה
חרחורי גסיסה הם חרחורים נשימתיים קשים הנגרמים בשל הצטברות הפרשות מבלוטות הרוק והפרשות הסמפונות בדרכי הנשימה בגרון, בבית החזה ובלוע.
מיקי בן שטרית
מאיר (מיקי) בן שטרית (נולד ב-4 בנובמבר 1958) הוא כדורגלן עבר ישראלי, ששיחק בעמדת החלוץ.
קריירה
בן שטרית נולד בקריית אתא וגדל במחלקת הנוער של מכבי חיפה וב-1976 עלה לקבוצה הבוגרת. בעונת 1982/1983 הושאל לשמשון תל אביב לעונה אחת שבסופה חזר למכבי חיפה. בעונת 1983/1984, לאחר משחק בין מכבי חיפה לבני יהודה באצטדיון קריית אליעזר, הותקפו שחקני בני יהודה והמועדון הגיש תלונה נגד מכבי חיפה. לאחר משא ומתן בין המועדונים, הציעו בבני יהודה להעביר את בן שטרית אליהם בתמורה לביטול התלונה, הצעה שבחיפה התנגדו לה.
העולם שבפנים
העולם שבפנים (באנגלית: Ghost World, "עולם הרוחות") הוא סרט קומדיה שחורה אמריקאי משנת 2001 בבימויו של טרי זוויגוף. הסרט מבוסס על נובלה גרפית בעלת אותו השם מאת אמן הקומיקס דניאל קלאוז. הסרט הוא סאטירה על התרבות הפופולרית האמריקאית הריקנית, המשתמש בצורה אירונית בפורמט של סרט נעורים. התסריט, אשר נכתב על ידי זוויגוף וקלאוז, היה מועמד לפרס האוסקר לתסריט המעובד הטוב ביותר לשנת 2001. למרות שלא זכה להצלחה מסחרית, במשך השנים הפך לסרט פולחן.
אלישבע באומגרטן
מחקרה
מחקרה של באומגרטן מתמקד מתמקדת בהיסטוריה החברתית והדתית של יהודי צפון אירופה בימי הביניים. מחקריה עוסקים במשפחה, במגדר ובעיקר במגעים יומיומיים בין יהודים לנוצרים בקרב הקהילות היהודיות. מחקרה מתמקד בנשים ובהיררכיות מגדריות.
גילי שריר
גילי שריר (נולדה ב-22 בנובמבר 1999) היא ג'ודוקא ישראלית המתחרה בקטגוריית המשקל של עד 63 ק"ג, זוכת מדליית ארד מאולימפיאדת טוקיו 2020, כחלק מנבחרת ישראל בקטגוריית הנבחרות המעורבות. זוכת מדליית ארד באליפות אירופה (סופיה 2022) . נכון לאוגוסט 2021, מדורגת במקום ה16 בעולם.
2017
המדליה הראשונה שלה בתחרות בינלאומית לבוגרים, הייתה בטורניר מסוג European Cup בסרייבו, שם זכתה במדליית הארד לאחר ניצחון על פז ליבל הישראלית בקרב על המדליה.
2022
באליפות אירופה 2022, זכתה שריר במדליית ארד בתחרות האישית בקטגוריית המשקל עד 63 ק"ג, לאחר שירדה לבית הניחומים, ניצחה בו בניקוד זהב ובאיפון בקרב מול כריסטינה קבנה פרס מספרד בגראנד סלאם מונגוליה יוני 2022, זכתה במדליית כסף בקרב מול נאמי נאבקורה מיפן
שמות רחובות בחיפה
רחובות חיפה (כ-1400 במספר), בדומה לשמות רחובות בישראל, קרויים על שם אישים חשובים בפן הלאומי ובפן המקומי, מן הטבע ומושגים מתקומת ישראל. בשל היותה חיפה בעלת אוכולוסיה לא יהודית המהווה כ-10 אחוז מסך התושבים, רבים הרחובות בעלי שמות ערבים.
עמדת העירייה בראשות קליש
אחרי היבחרה של עינת קליש כראשת עיריית חיפה, היא פיזרה את ועדת השמות שבראשה עמד יוסי בן ארצי ומינתה את עצמה כיו"ר. העירייה החלה לתת שמות חדשים לרחובות בעיקר בשכונות חדשות כמו שינוי שם השכונה "גבעת זמר" ל"רמת אריק" על שמו של אריק איינשטיין, שם החליטה העירייה להנציח זמרים חיים שלחלקם קשר לחיפה. כמו כן קבעה את שמה של טיילת בת גלים לאריה גוראל, ראש עיריית חיפה בעבר, ולכן שינתה את שמה של השכונה העתידית "רמת גוראל" כ"רמת שמיר".
פאן-אפריקניות
היסטוריה של אפריקה במאות ה־19 וה־20
הקולוניאליזם הוא תהליך שהחל בסוף המאה ה־15 אשר במסגרתו מדינות אירופאיות כבשו אזורים מיושבים נרחבים מחוץ ליבשת אירופה. ספרד ופורטוגל היו הראשונות שהקימו מושבות במרכז אמריקה ובדרומה ולאחר מכן גם באפריקה. בהמשך הצטרפו לתהליך הקולוניאליזם גם המדינות הולנד, בריטניה וצרפת. המניעים להשתלטות האירופית היו בעיקר מסחריים־כלכליים: השתלטות על אוצרות ומשאבי טבע; מסחר בכוח העבודה המקומי הזול – אפריקאים מקומיים משועבדים; שליטה בנתיבי סחר סביב אפריקה; פיתוח גידולים חקלאיים בשטחי הקולוניות הכבושים, ועוד. במקרים רבים המניעים לקולוניות היו גם צבאיים, פוליטיים, אידאולוגיים ותרבותיים: חיזוק המעמד הצבאי־פוליטי הבין־לאומי של המדינה הקולוניאליסטית בקרב מדינות העולם, והחדרת הנצרות לאזורים שהאירופים ראו בהם אזורים נחשלים, החדרת הנצרות ביססה גם את ההשתלטות התרבותית ביבשת. עיקר הכיבוש הקולוניאלי באפריקה התרחש במאה ה־19, ונמשך דרך מלחמת העולם השנייה ואחריה עד לשנות ה־60 של המאה ה־20. תהליך יציאתן של המעצמות האירופאיות משטחי הקולוניות נקרא דה־קולוניזציה. בסופו של תהליך הדה־קולוניזציה זכו כל הקולוניות בהדרגה בעצמאות. גבולותיהן של רוב המדינות הללו נשארו כפי שהיו כששורטטו וחולקו במאה ה־19, בצורה שרירותית למדי בידי המדינות הקולוניאליסטיות השונות. הדבר גרם לסכסוכים עקובים מדם על רקע אתני בחלק מהמקרים שבהם הוגדרה מדינה שבשטחה נכללו כמה קבוצות אתניות שונות שללא התערבות האירופאים לא היו מתאגדות תחת אותה זהות לאומית.
היסטוריית הפאן־אפריקניזם
הבולטים במנהיגי הפאן־אפריקניות היו בני האיים הקריביים, שהיו מיעדיו של סחר עבדים טרנס־אטלנטי ושימשו תחנת־מעבר לעבדים. מרד העבדים בהאיטי בשנת 1792 הביא לעצמאותה והפך אותה לסמל עבור הלאומיות האפריקנית המתעוררת במאה ה־19, כאשר בתקופה זו החל להתגבש רעיון "השיבה לאפריקה" בעיקר בקרב הקהילות השחורות בארצות הברית.
בתחילת הדרך הפאן־אפריקניזם בא לידי ביטוי בעיקר בדעותיהם של יחידים (אינטלקטואלים לרוב), אולם במהלך המאה ה־20 נעשו ניסיונות למסד את הרעיונות הפאן־אפריקניים לכדי תנועות רשמיות יותר. כבר בשנת 1900 היה כינוס של נציגי עמים אפריקנים שונים לדיון ראשוני, אך הקונגרס הפאן־אפריקני הראשון היה רק בשנת 1919 בפריז. הקונגרס השני התקיים כבר בשלושה מוקדים: לונדון, בריסל ופריז. בסיומו יצאה הצהרה רשמית המגנה את הקולוניאליזם באפריקה, ואת חוסר השוויון בין שחורים ולבנים. בשנת 1945 כבר התכנסה הוועידה הפאן־אפריקנית החמישית במנצ'סטר שבבריטניה, שקראה ליישום רעיונותיו של המנהיג וההוגה מרקוס גארבי (Marcus Garvey) שבעיקרם החזרה לאפריקה והשתחררות מתלות תרבותית וכלכלית באדם הלבן וכינון "ארצות הברית של אפריקה", מונח שנטבע לראשונה בשירו "הידד, ארצות הברית של אפריקה" משנת 1924. הוועידה מסמלת את "העברת הלפיד" של ההנהגה הפאן־אפריקאית מאפרו־אמריקאים ואפרו־קריביים כאיימי גארבי (Amy Garvey, אלמנתו של מרקוס גארבי), ויליאם אדוארד בורגהרד דו בויז (William Edward Burghardt "W. E. B." Du Bois) וג'ורג' פדמור (George Padmore) לילידי היבשת ג'ומו קניאטה (Jomo Kenyatta), ראש הממשלה ונשיאה הראשון של קניה, קוואמה נקרומה (Kwame Nkrumah), מייסדה ונשיאה הראשון של גאנה המודרנית והייסטינגס באנדה (Hastings Kamuzu Banda), מייסדה ונשיאה הראשון של מלאווי. נקרומה החל להיפגש עם אישים משמעותיים כגון קיסר אתיופיה היילה סילאסי ואחרים ויחדיו גיבשו את הרעיון ליצור ארגון שבו יהיו 37 מדינות חברות מיבשת אפריקה. רעיון זה היווה את הבסיס הרעיוני להקמתו, כמה עשורים מאוחר יותר, של הארגון לאחדות אפריקה.
דגלים פאן־אפריקנים
לעיתים רבות נחשב דגלה של אתיופיה כמייצג התנועה הפאן־אפריקנית. כך שכמו בדגל הפאן־אפריקני, הצבעים אדום וירוק מייצגים את דמם של השחורים שנשפך ואת הצמחייה של היבשת, ובנוסף לאלו בדגל זה ישנו גם צבע צהוב, אשר מייצג את הזהב אשר נלקח מהעמים האפריקאים במהלך הכיבוש האירופאי.
מגמות נגד לפאן־אפריקניזם
מגמה נוספת עסקה שהתנגדה לפאן־אפריקניזם הייתה תנועת הסוציאליזם אפריקני: ההוגה הוא הנשיא הראשון של טנזניה – ג'וליוס נייררה שחשב שהאמצעי העיקרי ליצור זהות משותפת היא באמצעות אידאולוגיה שוויונית. הסוציאליזם האפריקני אינו מחקה דגמים אחרים של סוציאליזם אלא מדובר באידאולוגיה לאומית אותנטית. הסוציאליזם האפריקני דחה מספר עקרונות מהסוציאליזם האירופי כמו שהדת היא אופיום להמונים, לא הכל סובב סביב מניעים כלכליים אלא גם לדת וגם לפוליטיקה יש השפעה על עיצוב המערכת המדינית. ניסיון להפוך את המדינות האפריקניות למאוחדות, להשליט סולידריות. לדוגמה הוא לקח את ברית המועצות שהיא פדרציה בין עמים שונים שמה שאיחד אותם היא הזהות האידאולוגית. מדובר בחזרה למקורות, לתקופה הקדם־קולוניאלית, לחברה המסורתית בה היה שוויון בין הקהילות כאשר כל אחת מעבדת את שטחיה ואין פערי מעמדות בולטים מאחר שכולם נהנים מעזרה הדדית. הקהילה המסורתית מסמלת אחווה, שלמות, הרמוניה ונכונות להקרבה למען הכלל – נייררה כינה את הסוציאליזם המסורתי – משפחתיות. הסוציאליזם האפריקני (בדומה לאירופי) שאף לחולל מהפכה חברתית וכלכלית – להביא לתיעוש מואץ ומשק ריכוזי ולבטל את השוק החופשי והאינדיבידואלי. התבססות על שוויוניות וקהילתיות. בסופו של דבר התפיסה כשלה מבחינה כלכלית, טנזניה הפכה לאחת המדינות העניות באפריקה.
ותודיענו
בדומה ל"אתה חוננתנו", גם "ותודיענו" נאמר בברכה הרביעית בתפילת שמונה עשרה, שהיא במקרה זה קדושת היום ("אתה בחרתנו").
לאיוש יאמבור
ביוגרפיה
בהנהגת אדן לכנר הוקמה אגודת האדריכלים ההונגרים באביב 1902 שלאיוש יאמבור היה אחד החברים המייסדים שלה. באמנותו המשיך את הצורות האדריכליות של אדן לכנר.
לאיוש יאמבור הובא למנוחת עולמים בבית הקברות היהודי ברחוב קוזמה בבודפשט.
יהדות סקוטלנד
תקופת ימי הביניים עד האיחוד עם אנגליה
השלטון בסקוטלנד בתקופת ימי הביניים לא רדף את היהודים. המלומד היהודי-סקוטי דייוויד דאיכס מציין באוטוביוגרפיה שכתב שיש בסיס לטענה שסקוטלנד היא המדינה האירופאית היחידה שאין לה היסטוריה של רדיפת היהודים מטעם השלטון.
היהודי הראשון שיש לגביו תיעוד שביקר בסקוטלנד הוא דייוויד בראון. התיעוד הוא משנת 1693, מעט לפני האיחוד עם אנגליה. על פי התיעוד בראון הגיש בקשה לגור ולסחור בעיר אדינבורו.
התקופה שלאחר האיחוד
בוגר אוניברסיטת גלאזגו הראשון שידוע שהיה יהודי היה לוי מאיירס, ב-1787. בשונה מחבריהם האנגלים, סטודנטים סקוטים לא אולצו להצהיר הצהרה דתית.
נסיכת הזמן
הפקה
תקציב ההפקה לעונה הראשונה של הסדרה היה כ-12.5 מיליון דולר. הצילומים של העונה השנייה של הסדרה התנהלו ביולי 2018.
מחשבה (הלכה)
ההבדל בין מחשבה למעשה
3. מחשבתו ניכרת מתוך מעשיו - מעשה שאינו מוכיח מצד עצמו לחלוטין על ייחוד הכלי או על מטרתו של המעשה, דוגמה כזו היא בקטן השוחט קרבן עולה, ונוטל אותו מצד דרום של המזבח לצד צפון של המזבח, שם מקום ההקרבה של קרבן העולה. מצד מעשה השחיטה, אין לדעת באופן מוחלט אם הוא התכוון לשחוט לשם קרבן עולה או לשם כוונה אחרת, אם כי ניתן להסיק מהמעשה שטלטל את בעל החיים לצד צפון, שהשחיטה אכן התבצעה מתוך כוונה.
מידה כנגד מידה (תורת המשחקים)
בתחום תורת המשחקים
העדפת גישת התנהגות זו של "מידה כנגד מידה" הן בידי בני אדם והן נפוצותה בהתנהגות בעלי חיים הפתיעה תחילה את החוקרים, שסברו שהיא תוביל להינעלות במעגל של בגידה ונקמה. אך דווקא נמצא שלעיתים קרובות היא דווקא מובילה לכר נרחב של שיתופי פעולה. הפתרון נמצא בדמות הגישה הסלחנית של השיטה, לפיה במהלך ההחלטות החוזרות ונשנות, ניתן חלון הזדמנות להוכחת נאמנות ואי בגידה, או "חזרה בתשובה", והנקמה מושהית לטובת "הזדמנות שנייה". סלחנות כזו מחזירה את המערכת למצב של שיתוף פעולה, והסלחנות עצמה הופכת למשתלמת לאורך זמן. במדעי הדת ובפילוסופיה, גישה זו נדונה במושגים של "מידת הרחמים" בתוך מצב של "שכר ועונש", אך עתה היא עברה לתחום המחקר האמפירי והמדעי המכומת.
בתחום מדעי החיים
בבדיקות חוזרות ונשנות, נמצאו עוד ועוד בעלי חיים ומערכות חיים המקיימים עיקרון זה, והוסברו שיתופי פעולה בטבע על פי עיקרון זה. על פי ספרו "התפתחות שיתוף הפעולה" The Evolution of Cooperation של רוברט אקסלרוד, הגישה הזו של מידה כנגד מידה (בצורתה הסלחנית, הכוללת חלון הזדמנות לשיתוף פעולה כאמור) פתרה את השאלה כיצד נוצרת חברה מפרטים שאמורים לפעול כל אחד לטובת עצמו בלבד כשיטת ההוגה תומאס הובס.
חישובי כדאיות כלכלית
במקרה של סדרה חוזרת ונשנית של החלטות, שכל אחת מהן היא לפי תנאי בעיית האסיר (אמון שניהם מוביל למעט טוב, בגידת שניהם למעט רע, אמון האחד ובגידת השני, מובילים להצלחה רבה של הבוגד ופגיעה אנושה בתמים שנתן אמון):
נצפה לראות שיתוף פעולה אם לא משתלם יותר לפנות מהאימון אל הבגידה.
המשך לבגוד אם:
ביקורת
מידה כנגד מידה מתאימה רק במצב תחרותי, אבל אם במצב של משימה קבוצתית, או התנהגות בין חברים, נדרשת סלחנות חוזרת ונשנית וייתכן שכדאי לנקות בגישה אחרת לחלוטין. מקרים רבים של מצבי ההחלטה במציאות, כלומר בעולם האמיתי, אינם מצבים של תחרות מוחלטת, ולכן לא מתאימים לגישת מידה כנגד מידה.
מושל נברסקה
מושל נברסקה הנוכחי הוא הרפובליקני ג'ים פילן, שהושבע לתפקידו ב-5 בינואר 2023.
בחירת המושל
המושל נבחר לתקופת כהונה של ארבע שנים, כאשר הבחירות נערכות בשנים אי-זוגיות בהן לא מתקיימות הבחירות לנשיאות ארצות הברית (בחירות אמצע הכהונה). עד 1966 היה המושל נבחר אחת לשנתיים, והחל מהבחירות שנערכו באותה שנה הוארכה כהונת המושל לארבע שנים. לא קיימת הגבלת כהונה, אך המושל לא יכול לכהן יותר משתי תקופות כהונה ברצף. הגבלה זו הוכנסה גם היא בתיקון לחוקה של 1966.
על המועמד למשרת מושל נברסקה להיות לכל הפחות בן 30, ואזרח ותושב נברסקה במשך 5 שנים לכל הפחות בעת בחירתו.
ברכת לשמור חוקיו
טעם והגדרת הברכה
לדעת חלק מהראשונים הטעם שתיקנו בני ארץ ישראל לברך ברכה זו, היא לפי שדעתם הייתה כי יש איסור ללבוש תפילין בלילה (לילה לאו זמן תפילין), ואם כן הפושט את התפילין קודם הלילה מקיים בכך מצווה, ותיקנו ברכה אף על מצווה זו ככל המצוות.
מחלף אתא צפון
צורה
המחלף הוא מחלף יהלום.
נמלי אש
נמלת האש הקטנה
נפוצה גם נמלת אש קטנה (Wasmannia auropunctata) או בשמה הפופולרי נמלת החשמל. נמלים אלה, הקטנות והאדומות, הן למעשה מין פולש במקומות שונים בעולם. כלומר, הן הועברו שלא במתכוון על ידי בני אדם מאזור התפוצה הטבעי שלהן למקום חדש, ובו הן מסוגלות להתרבות ולהתפשט למקומות חדשים.
הפועלות של נמלת האש הקטנה בעלות צבע אדום-כתום, וגודלן נע בין 1 ל-1.5 מ"מ בלבד. המלכות לעומתן גדולות בהרבה, עד חצי ס"מ, ומעט כהות יותר. בכל קן יכולות להימצא יחד בין מלכה אחת לעשרות רבות, וכן אלפים רבים של פועלות.
100% זאב
תקציר העלילה
סיפורו של פרדי לופין, יורש העצר למשפחת אנשי זאב גאים. נואש להפוך להיות איש זאב בעצמו, פרדי מופתע כאשר ליום הולדתו ה-13 במה שאמור להיות הטרנספורמציה הראשונה שלו הכול מסתבך, במקום להפוך לזאב אכזרי הוא הופך לכלב פודל. בדיוק שפרדי חושב שהמצב לא יכול להיות גרוע יותר הוא עובר כנגד רצונו טיפול יופי, נזרק לרחוב ומושלך לכלא כלבים. האם פרדי וחברתו החדשה בטי, שיודעת ומכירה את החיים ברחוב, יצליחו להימלט? מי האיש המרושע אשר עוקב אחריו? למרות החיצוניות הוורודה, המפונפנת והחמודה שלו, האם פרדי יוכל להוכיח לכולם שהוא 100% זאב?.
ספורט בערב הסעודית
קריקט
לפי העמוד הרשמי של רשות הספורט הסעודית, אין קיום של פדרציית, איגוד או נבחרת קריקט סעודית.
פארק פריור
היסטוריה
הגן משתרע על פני 113 דונמים, על מורדות עמק קטן ותלול, וניתן להשקיף ממנו על באת'. האתרים הידועים בו הם גשר פלדיאני, מקדש גותי, מערת גברת אלן, ושלושה אגמים ואגם בצורת נחש. הגשר הפלדיאני הוכר כבניין רשום מדרגה I וכמונומנט עתיק רשום. במרחק כחמש דקות הליכה מהגן נמצא הבאת' סקייליין (קו הרקיע של באת'), שהוא שביל הליכה מעגלי בהיקף של 10 קילומטרים המקיף את באת'.
הר כסולות
הר כְּסוּלֹת הוא הר ברכס הרי נצרת שבגליל התחתון, המתנשא לרום של 443 מטרים מעל פני הים.
שמו של ההר הוא כשמה של העיר המקראית הַכְּסוּלֹת, שנקראה גם כִּסְלֹת תָּבֹר, אשר מזוהה עם הכפר הסמוך אכסאל, הנזכר בשם זה עוד בכתבי יוסף בן מתתיהו ובכתבי חז"ל.
פיג'ו סוג 177
המתחרים הגדולים היו: דגם סיטרואן סוג B12 ודגם רנו KZ.